Divan (osmanlijska vlada)
Divan (per. دیوان; turski: Dîwân ili turski: Dîwân-i-Humâjûn Kalemi) bilo je carsko vijeće u nekoliko islamskih zemalja, ali se prvenstveno poistovjećuje s Osmanskim Carstvom. Naziv je nastao u vrijeme Omarovog halifata, kada je tadašnja islamska administracija kopirala sustav koji je koristilo poraženo Sasanidsko Perzijsko Carstvo. Osmanski divan je funkcionirao i kao neka vrsta vlade. U začetcima države plemenski starci činili su ovo vijeće. To se poslije promijenilo pa su u odlučivanju sudjelovali i vojni profesionalci i mjesni viđeniji ljudi poput vjerskih i političkih savjetnika visokog staleža. Sultan je u početku upravljao divanom, a veliki vezir od 14. stoljeća. Ministri svoje vrste bili su članovi divana koje se nazivalo vezirima. Veliki vezir, vrsta premijera, preuzeo je poslije neke od sultanovih nadležnosti.